**OBRAZLOŽENJE I. IZMJENA I DOPUNA FINANCIJSKOG PLANA ZA 2023. GODINU** **INSTITUTA ZA VODE JOSIP JURAJ STROSSMAYER**

1. **OPĆI DIO**

**PRIHODI I PRIMICI**

Prijedlog Financijskog plana usklađen je s Ministarstvom gospodarstva i održivog razvoja i Hrvatskim vodama te je kao takav, uz odobrenje Ministarstva financija, uvršten u nacrt Državnog proračuna za 2023., koji je Vlada Republike Hrvatske dana 14.11.2022. utvrdila kao prijedlog Državnog proračuna i uputila Hrvatskom saboru na odlučivanje. Hrvatski sabor je na svojoj 13. sjednici, dana 29.11.2022. donio Državni proračun za 2023. na drugoj razini proračunske klasifikacije.

Sredstva za financiranje poslovanja Instituta za vode osiguravaju se iz financijskog plana Hrvatskih voda i planirana su na izvoru 52 Ostale pomoći u iznosu od 9.208.308 EUR za 2023. godinu.

Institut za vode „ Josip Juraj Strossmayer“ ovim izmjenama Državnog proračuna ne planira povećanje niti smanjenje planiranih sredstava.

**RASHODI I IZDACI**

Plan rashoda Instituta za vode za 2023. godinu planiran je u okviru jedne aktivnosti i to A937001 ADMINISTRACIJA I UPRAVLJANJE u iznosu od 9.208.308 EUR.

Od ukupno planiranih rashoda poslovanja u iznosu od 8.876.499 EUR, rashodi za zaposlene planiraju se u iznosu 1.698.852 EUR dok se vrijednosno najznačajniji rashod odnosi na rashode za usluge u iznosu od 6.427.764 EUR.

3 Rashodi poslovanja planirani su u iznosu od 8.876.499,00 EUR te se ovim izmjenama planiraju smanjiti za 34.936 EUR na novi plan od 8.841.563,00 EUR

31 Rashodi za zaposlene ukupno planirani u iznosu od 1.698.852,00 EUR, predlažu se umanjiti za iznos od 43.214,00 EUR na 1.655.638,00 EUR od čega se najznačajnije promjene odnose na povećanje plaće za posebne uvjete rada te smanjenje ostalih rashoda za zaposlene i doprinosa za obvezno zdravstveno osiguranje.

32 Materijalni rashodi ukupno su planirani u iznosu od 7.177.647,00 EUR te se ovim Izmjenama planiraju povećati za 8.278,00 EUR na novi plan u iznosu od 7.185.925,00 EUR.

4 Rashodi za nabavu nefinancijske imovine povećavaju se za 34.936,00 EUR odnosno sa 331.809,00 EUR na 366.745,00 EUR za potrebe nabave licenci i uredske opreme i namještaja.

**PRIJENOS SREDSTAVA IZ PRETHODNE I U SLJEDEĆU GODINU**

Sukladno Zakonu o proračunu i Zakonu o izvršavanju državnog proračuna namjenski prihodi i primici te vlastiti prihodi koji nisu iskorišteni u prethodnoj proračunskoj godini prenose se u proračun tekuće godine na zahtjev proračunskog korisnika.

Temeljem članka 14. Zakona o izvršavanju Državnog proračuna Republike Hrvatske za 2023. (NN 145/22), proračunski korisnici dužni su Zahtjev za prijenos neutrošenih prihoda dostaviti Ministarstvu financija kako bi neutrošeni prihodi bili raspoloživi za korištenje.

Slijedom navedenog, neutrošeni prihodi Instituta za vode iz 2022. u iznosu od 318.432 EUR prenešeni su u 2023.g.

1. **POSEBNI DIO**

Djelatnost Instituta je provedba monitoringa površinskih, uključujući i priobalnih voda te podzemnih voda kao i laboratorijskih poslova, izrada stručnih podloga za izradu strategije upravljanja vodama, plana upravljanja vodnim područjima, plana upravljanja rizicima od poplava i višegodišnjih programa gradnje vodnih građevina, izrada znanstvenih, studijskih i analitičkih podloga za potrebe upravljanja vodama, provedba i drugih znanstvenih istraživanja u području upravljanja vodama, obavljanje poslova izrade znanstvenih i stručnih analiza nacrta zakona i provedbenih propisa, obavljanje poslova međunarodne suradnje u području upravljanja vodama, te priprema i provedba međunarodnih projekata vezanih za upravljanje vodama, obavljanje poslova izrade modela vrednovanja učinkovitosti poslovanja isporučitelja vodnih usluga te izrada izvještaja i analiza o tome, izobrazba državnih službenika te drugih zaposlenika u javnom sektoru i gospodarstvu u području upravljanja vodama, izrada drugih znanstvenih, studijskih i analitičkih podloga, te obavljanje poslova vještačenja u području upravljanja vodama.

**A937001 ADMINISTRACIJA I UPRAVLJANJE**

Zakonske i druge pravne osnove:

* Zakon o proračunu
* Zakon o izvršavanju Državnog proračuna Republike Hrvatske za proračunsku godinu
* Zakon o vodama
* Zakon o javnoj nabavi
* Strategija upravljanja vodama

Ukupan plan rashoda za 2023. godinu za administraciju i upravljanje planiran u iznosu od 9.208.308 EUR ne mijenja se ovim izmjenama i dopunama.

Plan rashoda za zaposlene iznosi 1.698.852 EUR i smanjuje se za 43.214,00 EUR kao rezultat povećanja plaća za posebne uvjete rada te smanjenje ostalih rashoda za zaposlene (jubilarne nagrade, Božićnica, neoporezivi primitak u naravi, otpremnine, regres za godišnji odmor, darovi za djecu i dr.) i doprinosa za obvezno zdravstveno osiguranje.

Materijalni rashodi planirani u iznosu 7.177.647 EUR predlažu se povećati za 8.278,00 EUR na novi plan u iznosu od 7.185.925,00 EUR. Vrijednosno najznačajnija povećanja odnose se na: isplatu nagodbe zaposlenicima za naknadu za neisplaćeni prijevoz za vrijeme rada u Hrvatskim vodama, nabavu zaštitne odjeće i obuće, zakupnine i najamnine te premije osiguranja.

Rashodi za usluge smanjuju se sa planiranih 6.427.764,00 EUR na 6.270.875,00 EUR odnosno za 156.889,00 EUR sukladno planu izvršenja usluga ugovorenih ranijih godina za potrebe monitoringa voda.

Rashodi za nabavu nefinancijske imovine koji se odnose na rashode za nabavu medicinske i laboratorijske oprema u svrhu obavljanja redovne djelatnosti Instituta, uredsku opremu i namještaj te licence i ostala ulaganja u računalne programe povećavaju se za 34.936,00 EUR i iznose 366.745,00 EUR.

Sredstva za poslovanje Instituta osiguravaju se na teret prihoda od vodnih naknada i usklađena su s financijskim planom Hrvatskih voda.